Frem fra Glemselen kap. 2

Frem fra Glemselen kap. 2 er det andre albumet i serien Frem fra Glemselen, utgitt høsten 1975 etter stor suksess med den første platen med skillingsviser, Frem fra Glemselen kap. 1, med Rita Engebretsen og Helge Borglund. 

Ifølge VG-lista lå den så høyt som en 3.-plass på norske platebarometer, og den har også solgt i overkant av 100 000 eksemplarer. På Frem fra Glemselen kap. 2 finner man også gjesteartisten Rigmor Brekken med visa «Bruno». Her finner man også klassikere som «Lille, vakre Anna», «Adjø, farvel», og nyere viser som ønskekonsertslageren fra 1950-tallet: «Vesleblakken». H.C. Andersen er blant skillingsviseforfatterne, på «Moder, jeg er trett». Foruten eventyr og noveller skrev han også en rekke sørgmodige viser. Rita Engebretsen forteller i boken «Frem fra Glemselen – hele historien», at visa «Farvel, min venn», er ved siden av «Tullingen» hennes store favoritt fra hele Frem fra Glemselen-serien. Hun sang også visa i TV-programmet «Viser på vandring» som ble vist på NRK våren 1978.

Sporliste
«Lille Ragnhild» (Ukjent), sunget av Rita Engebretsen
«Moder, jeg er trett» (Trad / H.C. Andersen), sunget av Helge Borglund
«Anna på søndagskolen» (Ukjent, sunget av Rita Engebretsen
«Vesleblakken» (Erling Stordahl), sunget av Helge Borglund
«Bruno (Aftenbønnen)» (Ukjent), sunget av Rigmor Brekken
«Adjø, farvel» (Ukjent), sunget av Helge Borglund
«Elfsborgvisen» (Trad / August Wilhelm Thorson), sunget av Rita Engebretsen
«Lille, vakre Anna» (Trad / Bengt Henrik Alstermark), sunget av Helge Borglund
«Krigens offer» (Ukjent), sunget av Rita Engebretsen
«Mjøsvisen» (Ukjent), sunget av Helge Borglund
«Farvel, min venn» (Trad / Marie Kristiansen), sunget av Rita Engebretsen

Andre medvirkende
Ide og opplegg: Per Johan Skjærstad
Arrangementer: Frode Thingnæs
Piano, orgel, fløyte: Henryk Lysiak
Akustisk gitar. el.gitar: Nipe Nyren
12-strengs gitar: Tor Hauge
Banjo, dobro, akk.gitar: Øystein Sunde
Trommer: Svein Christiansen
Trekkspill: Roy Hansen
Produsent: Arve Sigvaldsen
Lyd: Jan Erik Kongshaug
Foto: Arve Ringen og Terje Jenssveen
Trykk og layout: Euro Trykk A/S

Utgivelser
 1975 LP/MC Talent Produksjon TLS 3002
 1988 MC/CD PolyGram Records Polydor 835 775
 1995 CD PolyGram Records Karussell 550 905
 1999 CD Nidelven Grammofon/ Universal 9903

Eksterne lenker 
 

Frem fra Glemselen-album
Musikkalbum fra 1975